ข้อบัญญัติองค์การบริหารส่วนตำบลเมืองคงข้อบัญญัติองค์การบริหารส่วนตำบลเมืองคงเรื่องการบริหารกิจการ และการบำรุงรักษาระบบประปาในเขตองค์การบริหารส่วนตำบลเมืองคงพ.ศ. ๒๕๕๔[๑] โดยเป็นการสมควรให้ตราข้อบัญญัติองค์การบริหารส่วนตำบลเมืองคงว่าด้วย เรื่อง การบริหารกิจการ และบำรุงรักษาระบบประปาในเขตองค์การบริหารส่วนตำบลเมืองคงพ.ศ. ๒๕๕๔อาศัยอำนาจตามความในมาตรา ๖๘ (๑)แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ และมาตรา ๗๑แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕) พ.ศ.๒๕๔๖อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล ซึ่งมาตรา๒๙ ประกอบกับมาตรา ๓๓ มาตรา ๔๑ และมาตรา ๔๓ ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายองค์การบริหารส่วนตำบลเมืองคง โดยความเห็นชอบจากสภาองค์การบริหารส่วนตำบลเมืองคงและนายอำเภอราษีไศลจึงตราข้อบัญญัตินี้ข้อ ๑ ข้อบัญญัตินี้เรียกว่าข้อบัญญัติองค์การบริหารส่วนตำบลเมืองคง เรื่อง การบริหารกิจการและการบำรุงรักษาระบบประปาในเขตองค์การบริหารส่วนตำบลเมืองคง พ.ศ. ๒๕๕๔ข้อ ๒ ข้อบัญญัตินี้ให้ใช้บังคับตั้งแต่วันที่ปิดประกาศไว้โดยเปิดเผย ณที่ทำการองค์การบริหารส่วนตำบลเมืองคง แล้วเจ็ดวันบรรดาข้อบัญญัติ กฎ ข้อบังคับ ระเบียบหรือคำสั่งอื่นใดที่ตราไว้แล้วในข้อบัญญัตินี้หรือซึ่งขัดหรือแย้งกับข้อบัญญัตินี้ ให้ใช้ข้อบัญญัตินี้แทนข้อ ๓ ให้นายกองค์การบริหารส่วนตำบลเมืองคงรักษาการให้เป็นไปตามข้อบัญญัตินี้ โดยให้มีอำนาจตีความ วินิจฉัยปัญหา กำหนดหลักเกณฑ์หรือวิธีปฏิบัติเพื่อดำเนินการ ให้เป็นไปตามข้อบัญญัตินี้หมวด ๑บททั่วไป ข้อ ๔ ในข้อบัญญัตินี้กิจการประปา หมายความว่ากิจการประปาที่ได้ดำเนินการก่อสร้างด้วยงบประมาณขององค์การบริหารส่วนตำบลเมืองคงและให้หมายความรวมถึงกิจการประปาที่ส่วนราชการหรือหน่วยงานอื่นใดของรัฐได้โอนงานตามอำนาจหน้าที่ในการบริหารกิจการและการบำรุงรักษาระบบประปาการต่อเติมหรือการซ่อมบำรุง รวมทั้งการจัดเก็บค่าธรรมเนียมต่าง ๆ ค่าปรับ ถ้าหากมีและองค์การบริหารส่วนตำบลเมืองคงได้แจ้งให้ประชาชนได้ทราบโดยทั่วกันแล้วจึงจะสามารถให้บริการได้พนักงานการประปา หมายความว่าบุคคลซึ่งเจ้าพนักงานส่วนท้องถิ่นมอบหมายให้ปฏิบัติตามข้อบัญญัตินี้เจ้าพนักงานท้องถิ่น หมายความถึงนายกองค์การบริหารส่วนตำบลเมืองคงหรือข้าราชการส่วนท้องถิ่นที่นายกองค์การบริหารส่วนตำบลเมืองคงมอบหมายให้ปฏิบัติตามข้อบัญญัตินี้องค์กรปกครองส่วนท้องถิ่น หมายถึงองค์การบริหารส่วนตำบลเมืองคงผู้ใช้น้ำ หมายความว่าบุคคลที่ได้ยื่นคำขอและเข้าทำสัญญาการใช้น้ำกับองค์การบริหารส่วนตำบลเมืองคงมาตรวัดน้ำ หมายความว่าเครื่องวัดปริมาณน้ำที่แสดงว่าผู้ใช้น้ำได้ใช้น้ำไปจำนวนมากน้อยเครื่องกั้นน้ำ หมายความว่าประตูน้ำที่ติดตั้งอยู่หน้ามาตรวัดน้ำซึ่งมีไว้เปิดและปิดน้ำก่อนที่จะไหลผ่านมาตรวัดน้ำไปยังท่อภายในที่ติดตั้งมาตรวัดน้ำ หมายความว่าสถานที่ที่กำหนดให้เป็นสถานที่ติดตั้งมาตรวัดน้ำและเครื่องกั้นน้ำอุปกรณ์ประปา หมายความว่าท่อหรืออุปกรณ์ที่เป็นส่วนควบที่ใช้ประกอบการต่อท่อภายในท่อ หมายความว่าท่อที่ต่อจากท่อจ่ายน้ำไปเชื่อมต่อกับมาตรวัดน้ำท่อภายนอก หมายความว่าท่อที่ต่อจากท่อเมนถึงมาตรวัดน้ำของผู้ใช้น้ำท่อภายใน หมายความว่าท่อที่ต่อจากมาตรวัดน้ำเข้าสู่บริเวณสถานที่ใช้น้ำ หรืออาคารบ้านเรือนของผู้ใช้น้ำหมวด ๒การขอใช้น้ำและเงื่อนไขการอนุญาต ข้อ ๕ ผู้ใช้น้ำต้องเป็นบุคคลธรรมดาหรือนิติบุคคล ที่มีภูมิลำเนา หรือถิ่นที่อยู่ประจำในเขตกิจการประปาโดยการยื่นคำขออนุญาตต่อเจ้าพนักงานท้องถิ่นได้ ณที่ทำการองค์การบริหารส่วนตำบลเมืองคง ในวัน และเวลาราชการพร้อมทั้งจัดเตรียมเอกสาร หลักฐานเพื่อมาประกอบคำขอรายละเอียด คือ(๑) สำเนาทะเบียนบ้าน จำนวน ๑ ชุด(๒) สำเนาบัตรข้าราชการ/สำเนาบัตรประชาชน จำนวน ๑ ชุด(๓) เอกสารอื่น ๆ ถ้ามีกรณีการขอใช้น้ำและเงื่อนไขการอนุญาต จะต้องปฏิบัติตามหมวด ๔ข้อ ๖ ผู้ใช้น้ำจะได้รับอนุญาตเป็นผู้ใช้น้ำของกิจการประปา ต้องปฏิบัติตามเงื่อนไข ดังนี้(๑) กรณีผู้ใช้น้ำประสงค์ที่จะดำเนินการเองต้องเดินท่อประปาภายในอาคารให้เสร็จเรียบร้อยส่วนค่าใช้จ่ายทั้งหมดเป็นของผู้ใช้น้ำรับผิดชอบ(๒) กรณีผู้ใช้น้ำต้องการให้ดำเนินการติดตั้งท่อภายในค่าใช้จ่ายเกี่ยวกับอุปกรณ์ประปาเป็นของผู้ใช้น้ำเป็นผู้เสียองค์การบริหารส่วนตำบลเมืองคง จะติดตั้งให้โดยไม่คิดค่าใช้จ่ายใดใดข้อ ๗ กรณีผู้ใช้น้ำที่มีการก่อสร้างที่อยู่อาศัยใหม่หรือเป็นผู้ใช้น้ำรายใหม่ ให้ปฏิบัติตามข้อ ๕ ข้อ ๖ (๑) และ (๒)ส่วนกรณีผู้ใช้น้ำที่เคยได้รับบริการกับเทศบาลเมืองคง (รายเก่า) ให้ปฏิบัติตามข้อ๕ข้อ ๘ เมื่อพนักงานการประปาได้ตรวจสอบในรายละเอียดตามข้อ๕ หรือข้อ ๖ หรือทั้งข้อ ๕ และข้อ ๖ แล้วแต่กรณีว่ามีความถูกต้องครบถ้วนแล้วให้ผู้ใช้น้ำปฏิบัติ ดังนี้(๑) การเชื่อมต่อท่อเมนเข้าไปในอาคาร บ้านเรือน หรือที่อยู่อาศัยผู้ใช้น้ำต้องจัดหาอุปกรณ์ประปาให้พร้อมเพื่อการติดตั้ง(๒) ผู้ใช้น้ำต้องแจ้งให้พนักงานการประปาทราบก่อนดำเนินการตาม (๑)เพื่อควบคุมการติดตั้งหรือการเชื่อมต่อให้เป็นไปตามมาตรฐานของกิจการประปา(๓) การติดตั้งมาตรวัดน้ำ ต้องติดตั้งไว้ในที่เปิดเผยสามารถตรวจสอบได้ โดยให้ห่างจากรั้วไม่เกินหนึ่งเมตรข้อ ๙ ผู้ใช้น้ำต้องช่วยดูแลรักษามาตรวัดน้ำที่ติดตั้งเพื่อการตรวจสอบหากเกิดชำรุดบกพร่องที่ต้องซ่อมแซม หรือเปลี่ยนใหม่ผู้ใช้น้ำต้องแจ้งให้พนักงานการประปาทราบโดยพลันข้อ ๑๐ กรณีบ้านเช่าเมื่อมีผู้เช่าย้ายออกไปหรือว่างด้วยประการใดก็ดีองค์การบริหารส่วนตำบลเมืองคงจะเรียกเก็บค่าธรรมเนียมค่าใช้น้ำประปาจากเจ้าของบ้านเช่าหรือผู้ให้เช่าเท่านั้นข้อ ๑๑ ผู้ใช้น้ำที่เป็นเจ้าของอาคารให้เช่าหลายหลังแม้จะเป็นเจ้าของอาคารรายเดียวกันจะต้องติดตั้งมาตรวัดน้ำตามจำนวนหลังคาเรือนข้อ ๑๒ กรณีที่ส่วนหนึ่งส่วนใดของระบบประปาเกิดการชำรุดหรือเสียหาย ให้ถือเป็นหน้าที่ของผู้ใช้น้ำที่จะต้องทำการซ่อมแซม และบำรุงรักษาเว้นแต่ความชำรุด หรือเสียหายดังกล่าวเกินความสามารถของผู้ใช้น้ำที่จะซ่อมแซมหรือบำรุงรักษาได้จึงให้เป็นหน้าที่ขององค์การบริหารส่วนตำบลเมืองคงที่จะดำเนินการแทนหมวด ๓การยกเลิกการใช้น้ำ ข้อ ๑๓ ผู้ใช้น้ำรายใดจะเลิกใช้น้ำหรือเมื่อจะย้ายสถานที่อยู่อาศัย หรือจะโอนสิทธิในการใช้น้ำให้ผู้อื่นจะต้องแจ้งให้องค์การบริหารส่วนตำบลเมืองคงทราบเป็นลายลักษณ์อักษร ณที่ทำการองค์การบริหารส่วนตำบลเมืองคงทราบล่วงหน้าอย่างน้อยภายในเจ็ดวันหมวด ๔อัตราค่าน้ำประปาและการเก็บค่าธรรมเนียม ข้อ ๑๔ การจัดเก็บค่าธรรมเนียมค่าน้ำประปามีรายละเอียดดังนี้(๑) ราคาค่าน้ำประปา คิดเป็นลูกบาศก์เมตรเป็นไปตามอัตราและเงื่อนไขแห่งสัมปทานโดยเก็บในอัตราลูกบาศก์เมตรละ ๖ บาทรวมค่าบำรุงรักษามาตรวัดน้ำรายเดือน เดือนละ ๒๐ บาทข้อสงวนสิทธิในกำหนดราคาค่าน้ำประปาตามที่ระบุไว้ข้างต้นหากองค์การบริหารส่วนตำบลเมืองคงเห็นว่า เพื่อประโยชน์ต่อการบริหารกิจการและการบำรุงรักษาระบบประปาอย่างมีประสิทธิภาพหรือหากมีภาระค่าใช้จ่ายหรือมีจำนวนผู้ใช้น้ำประปาเพิ่มมากขึ้น ให้สามารถกำหนดอัตราค่าธรรมเนียมค่าใช้น้ำใหม่เพิ่มเติมได้ก่อนที่องค์การบริหารส่วนตำบลเมืองคงจะดำเนินการตามวรรคสองจะต้องประกาศเพื่อให้ประชาชนทราบล่วงหน้าอย่างน้อยเป็นเวลา ๓๐ วันจึงจะดำเนินการได้(๒)จำนวนน้ำที่รั่วไหลหมดเปลืองจากท่อภายในดังปรากฏตัวเลขในมาตรวัดน้ำโดยปกติจะจดเป็นรายเดือนถ้ามาตรวัดน้ำเสียหรือชำรุดด้วยเหตุใดใดซึ่งไม่สามารถทราบจำนวนน้ำที่ใช้ไปการคิดค่าใช้น้ำจะคิดค่าปรับเพิ่มตามที่ระบุไว้ในข้อบัญญัตินี้โดยนับจากวันที่ได้มีการเปลี่ยนมาตรวัดน้ำให้ใหม่ย้อนหลังไปถึงวันที่มีเหตุชำรุดหากกรณีที่กล่าวมานั้น เกิดขึ้นจากการใช้งานตามสภาพปกติองค์การบริหารส่วนตำบลเมืองคงจะติดตั้งมาตรวัดน้ำให้ใหม่ส่วนค่าใช้จ่ายให้เป็นของผู้ใช้น้ำเป็นผู้เสียข้อ ๑๕ ค่าประกันมาตรวัดน้ำผู้ขอใช้น้ำจะต้องนำมาชำระให้แก่องค์การบริหารส่วนตำบลเมืองคงภายในวันที่ได้ยื่นคำขอใช้น้ำ กรณี (เฉพาะรายใหม่) จำนวน ๑๐๐ บาทข้อ ๑๖ ค่าขึ้นทะเบียนเป็นผู้ใช้น้ำผู้ขอใช้น้ำจะต้องนำมาชำระให้แก่องค์การบริหารส่วนตำบลเมืองคงภายในวันที่ได้ยื่นคำขอใช้น้ำกรณี (เฉพาะรายใหม่) จำนวน ๑๐๐ บาทข้อ ๑๗ ค่าบำรุงรักษามาตรวัดน้ำรายเดือนผู้ขอใช้น้ำจะต้องนำมาชำระให้แก่องค์การบริหารส่วนตำบลเมืองคงภายในวันที่ได้ยื่นคำขอใช้น้ำกรณี (เฉพาะรายใหม่) จำนวน ๒๐ บาทหมวด ๕บทกำหนดโทษ ข้อ ๑๘ ผู้ใดโดยเจตนาทำให้มาตรวัดน้ำประปาชำรุดหรือเสียหาย หรือสูญหาย และทำให้เกิดความเสียหายกับทรัพย์สินของกิจการประปาผู้กระทำการดังกล่าวต้องรับผิดตามที่กฎหมายกำหนดผู้ใดทุจริตใช้เครื่องสูบน้ำ หรือเครื่องมืออื่นใดสูบน้ำหรือต่อตรงกับท่อภายนอกเพื่อให้สามารถใช้น้ำประปาโดยที่ไม่ต้องเสียค่าธรรมเนียมการใช้น้ำกรณีที่ปรากฏหลักฐานแน่ชัดให้องค์การบริหารส่วนตำบลเมืองคงดำเนินคดีตามกฎหมายต่อไปข้อ ๑๙ ผู้ใช้น้ำรายใดเมื่อพนักงานการประปาเรียกเก็บค่าน้ำแล้วเพิกเฉยมีเจตนาไม่ยอมชำระหรือหลีกเลี่ยงด้วยประการอื่นใดก็ดีเพื่อไม่ให้มีการเรียกเก็บค่าธรรมเนียมการใช้น้ำองค์การบริหารส่วนตำบลเมืองคงจะออกใบเตือนแจ้งการชำระค่าธรรมเนียมเป็นหนังสือลงทะเบียนตอบรับโดยจะกำหนดให้นำเงินค่าธรรมเนียมมาชำระภายใน ๑๕ วัน นับแต่วันที่ได้รับหนังสือเมื่อครบกำหนดระยะเวลาตามวรรคหนึ่งและยังไม่ชำระค่าธรรมเนียมองค์การบริหารส่วนตำบลเมืองคงจะงดจ่ายน้ำเข้าอาคาร บ้านเรือนหรือที่อยู่อาศัยของผู้ใช้น้ำรายดังกล่าวทันทีประกาศณ วันที่ ๑๘ ตุลาคม พ.ศ. ๒๕๕๔ปรีชา แซ่งั้งนายกองค์การบริหารส่วนตำบลเมืองคงปริยานุช/ผู้จัดทำ๑๓ ธันวาคม๒๕๕๔ณัฐพร/ผู้ตรวจ๑๓ ธันวาคม๒๕๕๔[๑] ราชกิจจานุเบกษาเล่ม ๑๒๘/ตอนที่ ๑๗๑ ง/หน้า ๒๔๖/๘ ธันวาคม ๒๕๕๔